Document ID: 32002R0689

Kommissionens forordning (EF) nr. 689/2002
af 22. april 2002
om femte ændring af Rådets forordning (EF) nr. 1705/98 om afbrydelse af visse økonomiske forbindelser med Angola med henblik på at anspore "União Nacional para a Independência Total de Angola" (UNITA) til at indfri sine forpligtelser som led i fredsprocessen og om ophævelse af forordning (EF) nr. 2229/97
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1705/98 af 28. juli 1998 om afbrydelse af visse økonomiske forbindelser med Angola med henblik på at anspore "União Nacional para a Independência Total de Angola" (UNITA) til at indfri sine forpligtelser som led i fredsprocessen og om ophævelse af forordning (EF) nr. 2229/97(1), senest ændret ved Kommissions forordning (EF) nr. 271/2002(2), særlig artikel 9, og
ud fra følgende betragtninger:
(1) I henhold til artikel 9 i forordning (EF) nr. 1705/98 kan Kommissionen ændre bilagene til forordningen på grundlag af bestemmelser, der fastlægges af enten De Forenede Nationers kompetente myndigheder eller Angolas Regering for Enhed og National Forsoning eller, for så vidt angår bilag VIII, på grundlag af oplysninger og meddelelser fra medlemsstaterne.
(2) Bilag VII til forordning (EF) nr. 1705/98 indeholder en liste med navne på personer, der er omfattet af den i forordningen omhandlede indefrysning af midler. Den 6. marts 2002 besluttede Angola-Sanktionskomitéen at ændre listen over de personer og organer, på hvilke indefrysningen af midler finder anvendelse, og derfor bør bilag VII til forordning (EF) nr. 1705/98 ændres tilsvarende.
(3) Bilag VIII til forordning (EF) nr. 1705/98 indeholder en liste med navn og adresse på de kompetente nationale myndigheder. Tysklands regering har underrettet Kommissionen om visse rettelser i adressen på de tyske kompetente myndigheder, og bilag VIII bør derfor ændres -
UDSTEDT FØLGENDE FORORDNING:
Artikel 1
I forordning (EF) nr. 1705/98 bør der foretages følgende ændringer:
- I bilag VII fjernes følgende navne:
Baptista, João "Zaboba"
Sapalalo, V. Motoso Salumbo.
- I bilag VIII opføres Deutsche Bundesbank som: " Deutsche Bundesbank Wilhelm-Epstein-Straße 14 D - 60431 Frankfurt/Main Tlf. (49-69) 95 66-1 ".
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. april 2002.

Labels: 3
10
18
5